כריסטיאן אריקסן

כריסטיאן דאנמאן אריקסן (בדנית: Christian Dannemann Eriksen; ‏נולד ב־14 בפברואר 1992) הוא כדורגלן דני, המשחק בעמדת הקשר ההתקפי במנצ'סטר יונייטד ובנבחרת דנמרק. בצעירותו שיחק אריקסן בקבוצת הילדים של עיר מולדתו מידלפארט ובאודנזה. ב-17 באוקטובר 2008 כשהיה בן 16 הצטרף לאקדמיה של אייאקס אמסטרדם תמורת מיליון אירו. ב-17 בינואר 2010 ערך את הופעת הבכורה שלו במועדון במשחק נגד נאק ברדה במסגרת ליגת העל ההולנדית. ב-25 במרץ 2010 הבקיע את שער הבכורה שלו במועדון נגד גו אהד איגלס במסגרת הגביע ההולנדי. באפריל 2010 האריך את חוזהו באייאקס עד קיץ 2014. ב-6 במאי 2010 הבקיע את שערו השני בקריירה במסגרת גמר הגביע נגד פיינורד בו ניצחה אייאקס 1:6 כאשר אריקסן הבקיע את השער ה-4 של אייאקס. בעונת 2010/2011 אריקסן הפך לחלק מרכזי בקבוצה ועזר לה לזכות באליפות ראשונה מזה 7 שנים ובאותה שנה זכה בתואר כישרון השנה בליגה ההולנדית. ב-18 באוקטובר 2011 הבקיע את שערו הראשון במסגרת אירופית נגד דינמו זאגרב במסגרת שלב הבתים של ליגת האלופות. ב-7 בנובמבר 2011 זכה בתואר אישי נוסף, כדורגלן השנה בדנמרק. ב-30 באוגוסט 2013, נמכר אריקסן לטוטנהאם הוטספר האנגלית תמורת 11.5 מיליון ליש"ט. ב-2014 זכה בתואר שחקן העונה בטוטנהאם. ב-8 במאי 2019 העפיל עם טוטנהאם לגמר ליגת האלופות אחרי ניצחון בשערי חוץ מול קבוצתו הקודמת, אייאקס. ב-28 בינואר 2020 חתם אריקסן לארבע וחצי שנים באינטר מילאנו מהסרייה א', אשר שילמה תמורתו לטוטנהאם 20 מיליון אירו. ב-17 בדצמבר 2021 שוחרר מהמועדון לאחר שהושתל בלבו קוצב לב. ב-31 בינואר 2022 חתם אריקסן בברנטפורד מהפרמייר ליג עד לסוף העונה. הוא עלה לראשונה לשחק במדיה כמחליף בהפסד 0–2 לניוקאסל יונייטד ב-26 בפברואר, ולראשונה במשחק כדורגל רשמי מאז ההתמוטטות ביורו 2020. ב-2 באפריל כבש את שער הבכורה שלו בקבוצה בניצחון 1–4 על צ'לסי. ב-15 ביולי 2022 חתם לשלוש שנים במנצ'סטר יונייטד. ב-7 באוגוסט ערך הופעת בכורה בהפסד 1–2 לברייטון אנד הוב אלביון. במרץ 2010 ערך אריקסן את הופעת הבכורה שלו במדי נבחרת דנמרק במסגרת משחק ידידות נגד אוסטריה, ובכך שבר את שיאו של מיכאל לאודרופ כאשר הפך לשחקן הצעיר ביותר בתולדות הנבחרת שעורך משחק במדיה. כל זאת כשהוא רק בן 18 וחודש. אריקסן נכלל גם בסגל הנבחרת לקראת מונדיאל 2010 שנערך בדרום אפריקה כאשר הוא השחקן הצעיר ביותר שמשתתף בטורניר. הוא אף שיחק בשני משחקים נגד נבחרות הולנד ויפן. לאחר משחק ידידות שנערך נגד אנגליה, אריקסן זכה לשבחים בטוויטר מצד שחקני נבחרת אנגליה כמו פרנק למפארד וריו פרדיננד. ב-4 ביוני 2011 הבקיע אריקסן את שער הבכורה שלו במדי הנבחרת במסגרת מוקדמות יורו 2012 נגד איסלנד. ב-12 ביוני 2021, במסגרת טורניר יורו 2020, התמוטט אריקסן במהלך משחק הפתיחה של נבחרתו נגד פינלנד בדקה ה-42. הוא טופל במשך 20 דקות ובוצעה בו החייאה ובהמשך הועבר לטיפול רפואי בבית החולים המלכותי בקופנהגן במצב יציב. הוא שוחרר לאחר מספר ימים, לאחר שעבר השתלת קוצב לב. ב 27 במרץ 2022 עלה כמחליף במדי דנמרק נגד נבחרת הולנד, וכעבור 2 דקות בלבד כבש שער, שהיה הראשון שלו מאז חזרתו למגרשים. נכלל בסגל נבחרת דנמרק לטורניר יורו 2024.אריקסן הבקיע את השער הראשון במסגרת משחק הפתיחה נגד סלובניה. בשנת 2012, חתם אריקסן על חוזה חסות עם נייקי. הוא הופיע לפרסומת עבור הנעל "Nike Green Speed II" החדשה לצד סטפן אל שעראווי, מריו גצה, אדן הזארד, ת'יאו וולקוט וראהים סטרלינג בנובמבר 2012. אייאקס אליפות הולנד (3) : 2010/11, 2011/12, 2013/14 הגביע ההולנדי: 2009/10 מגן יוהאן קרויף: 2013 טוטנהאם הוטספר סגנית ליגת האלופות: 2018/19 אינטר סרייה א': 2020/21 מנצ'סטר יונייטד הגביע האנגלי: 2023/24 אישיים שחקן השנה הדני: 2013, 2014, 2015, 2017, 2018 שחקן העונה של טוטנהאם: 2013/14, 2016/17 שער החודש בפרמייר ליג: אפריל 2018 אריקסן מתגורר עם בת זוגו, סברינה קויסט ג'נסן. לזוג יש שני ילדים. מדיה וקבצים בנושא כריסטיאן אריקסן בוויקישיתוף כריסטיאן אריקסן, ברשת החברתית אקס (טוויטר) כריסטיאן אריקסן, ברשת החברתית אינסטגרם כריסטיאן אריקסן, באתר Transfermarkt כריסטיאן אריקסן, באתר Soccerway כריסטיאן אריקסן, באתר BDFutbol כריסטיאן אריקסן, באתר WorldFootball.net כריסטיאן אריקסן, באתר National Football Teams כריסטיאן אריקסן, באתר FootballDatabase.eu כריסטיאן אריקסן, באתר ESPN פרופיל השחקן, באתר ההתאחדות הדנית לכדורגל רשמית: כריסטיאן אריקסן חתם באינטר, באתר ynet, 28 בינואר 2020 Transfer news: Eriksen signs for United, www.manutd.com (באנגלית) ספורט הארץ, כריסטיאן אריקסן, כוכב נבחרת דנמרק, התמוטט במהלך המשחק מול פינלנד, באתר הארץ, 12 ביוני 2021 Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית) FourFourTwo Staff 12 June 2021, Euro 2020 – Who is Christian Eriksen's wife and does he have kids?, fourfourtwo.com (באנגלית) Login • Instagram, www.instagram.com